Document ID: /roh_data/filtered/fineweb-2-filterrobots_roh.jsonl.gz/31161

Entschatta dals cuntegns
Entschatta dal navigatur
Fin dal navigatur
La Chanzlia federala è il post da stab dal Cussegl federal
La Chanzlia federala furnescha prestaziuns da servetsch per il Cussegl federal e per l'administraziun federala sco er per la populaziun. Sia purschida da servetschs s'adatta cuntinuadamain a las novas sfidas ed als novs basegns.
La Chanzlia federala infurmescha
La Chanzlia federala coordinescha la communicaziun da la Confederaziun sco er la plurilinguitad da l'administraziun federala envers la publicitad.
Il pledader dal Cussegl federal e vicechancelier André Simonazzi infurmescha las medias e la publicitad suenter la sesida dal cussegl federal che ha lieu ina giada l'emna.
Conferenza da medias dal Cussegl federal en directa
La Chanzlia federala garantescha ils dretgs politics
Elecziuns, votaziuns, referendums, iniziativas, petiziuns... En strusch in auter stadi suveran n'ha il pievel dretgs da cundecisiun uschè vasts sco en Svizra.
Ultra da quai coordinescha la Chanzlia federala l'introducziun dal "vote électronique" (e-voting).
Dretgs politics
La Chanzlia federala publitgescha
La Chanzlia federala è responsabla per la collecziun uffiziala dal dretg federal, per il Fegl uffizial federal sco er per la Collecziun sistematica dal dretg federal.
Broschuras sco "La Confederaziun en furma concisa" infurmeschan la publicitad davart il stadi svizzer e davart sias funcziuns.
La cumparsa la pli actuala dal dretg federal
La Chanzlia federala en l'internet
La Chanzlia federala tgira diversas paginas da la Confederaziun en l'internet: admin.ch, bk.admin.ch, news.admin.ch (en tudestg) ed il portal svizzer www.ch.ch.
Ella promova il e-government e coordinescha las activitads da las administraturas e dals administraturs da paginas-web da tut ils departaments.
Fin dals cuntegns